钦定古今图书集成/明伦汇编/氏族典/第391卷 > 李重诲
## 钦定古今图书集成/明伦汇编/氏族典/第391卷 > 李重诲

按《宋史李重诲传》：“重诲，应州金城人。祖高，后唐奖州
刺史。父彦荣，仕契丹，署环州刺史，重诲尝为其应州
马步军都指挥使。太平兴国五年，潘美出师御寇，重
诲从其节度使萧咄李迎战于代州北岭，大败，美斩
咄李，擒重诲以献。太宗召见，补邓州马步军都指挥
使，累迁泾原仪渭镇戎军钤辖。咸平三年，徙邠宁环”
庆路。坐转饷灵武不严斥候，至积石为寇，骑掠于道，
营部大乱，除名流光州。五年，起为崇仪使。景德中，上
以泾原地要兵众，虑有缓急，遂徙重诲为钤辖，复迁
益州，改皇城使。大中祥符六年，卒。子禹谟，为将作监
主簿。弟重睿，历官澄州团练使。子禹偁，阁门祗候。